Bobby Rahal je upokojeni ameriški dirkač Formule 1 in trikratni prvak ameriške serije CART, v sezonah 1986, 1987 in 1992. V svoji karieri je nastopil na dveh severnoameriških dirkah Formule 1 v sezoni 1978, ko je na domači in predzadnji dirki sezone za Veliko nagrado ZDA dosegel dvanajsto mesto, na zadnji dirki sezone za Veliko nagrado Kanade pa je odstopil. Leta 1986 je zmagal na dirki Indianapolis 500.